જીએસટી કાઉન્સિલ બોર્ડર પર ટ્રકની અવરજવરના અવરોધને દૂર કરવા માટે એક ટાસ્ક ફોર્સની રચના કરાશે, જેના પગલે અર્થતંત્ર પર માલસામાનની વિલંબિત ડિલિવરીના કારણે થતું નુકસાન બચાવી શકાશે. આઇઆઇએમ કોલકાતાના એક અભ્યાસ અનુસાર બોર્ડર ચેકપોસ્ટ પર થતા વિલંબના કારણે અર્થતંત્રને લગભગ રૂ. ૪૩,૦૦૦ કરોડનું નુકસાન થાય છે. આ ઉપરાંત ચેકપોસ્ટ પર ઇંધણ પણ બરબાદ થાય છે. હાઇવે મંત્રાલય દ્વારા હાથ ધરાયેલા એક અભ્યાસમાં એવું બહાર આવ્યું છે કે જરૂરી દસ્તાવેજો ન હોવાના કારણે રોકવામાં આવતી ટ્રકની સંખ્યા એક ટકાથી પણ ઓછી હોય છે.